CELEX: 32018R2041
Language: lv
Date: 2018-12-17 00:00:00
Title: Komisijas Īstenošanas regula (ES) 2018/2041 (2018. gada 17. decembris) par atsevišķu preču klasifikāciju kombinētajā nomenklatūrā

21.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 327/50
               
            
         KOMISIJAS ĪSTENOŠANAS REGULA (ES) 2018/2041
         (2018. gada 17. decembris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar minētās tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 17. decembrī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Kabeļu savienotāji (“vīrišķie vai sievišķie”) spriegumam, kas nepārsniedz 1 000  V, no vara.
                        Izstrādājuma vienā pusē ir vai nu kontaktdakša (tā sauktais vīrišķais savienotājs), vai kontaktligzda (tā sauktais sievišķais savienotājs), bet otrā pusē ir savienotājierīce pieslēga formā, ko klāj izolācijas materiāla slānis.
                        Izstrādājumu izmanto, lai savienotu vadus vai kabeļus, kas nav koaksiālie kabeļi.
                        Izstrādājums veido pieslēgumu, “vīrišķo savienotāju” bez instrumentu palīdzības iespraužot “sievišķajā savienotājā”.
                        Sk. attēlu (*1).
                     
                     
                        8536 69 90 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 8536 , 8536 69  un 8536 69 90  formulējumu.
                        Izstrādājumam ir tādas kontaktdakšas (“vīrišķais savienotājs”) vai tādas kontaktligzdas (“sievišķais savienotājs”) objektīvās pazīmes, kas aprīkotas ar citu savienotājierīci (sk. arī Harmonizētās sistēmas skaidrojumus par pozīciju 8536  III grupas A daļas 1. punktu un Kombinētās nomenklatūras skaidrojumus par apakšpozīcijām 8536 69 10  līdz 8536 69 90 ). Tāpēc to nevar klasificēt apakšpozīcijā 8536 90 10  pie citādām ierīcēm vadu un kabeļu savienošanai.
                        Tāpēc tas ir klasificējams ar KN kodu 8536 69 90  pie citādām kontaktdakšām un kontaktligzdām.
                     
                  
               (*1)  Attēls pievienots tikai informācijai.